open-index/open-wikipedia-markdown huggingface dataset:
Մեծ Բուդդայի տաճար

**Մեծ Բուդդայի տաճար** կամ **Վաթ Փար Յայի** (), արևելյան բուդդայական տաճար Թաիլանդի Կո Սամուի կղզում։

Վաթ Փար Յային Բուդդայականության կրոնի սուրբ Բուդդայի պատկերով 12 մետրանոց ոսկյա արձան է, որը տեսանելի է կղզու բոլոր բարձր կետերից։

Ունենալով ավելի քան կեսդարյա պատմություն, Մեծ Բուդդայի տաճարը և Բուդդայի արձանը համարվում են Կո Սամոյի հիմնական զբոսաշրջային տեսարժանությունը և կղզու ուղենիշը։

## Բուդդայի արձան
left|thumb|Մեծ Բուդդայի արձանը Թաիլանդում
Մեծ Բուդդայի հարևանությամբ գտնվում է Բուդդայի ևս մեկ՝ ավելի փոքր արձան, իսկ արձանի թիկունքում կա նաև զանգերի հավաքածու։

Տաճարի ունի անիմիզմի դիզայներական տարրեր և կառուցված է բրահմինիզմի և բուդդայական ճարտարապետական ոճերի համադրությամբ։ Ինչպես Թաիլանդի մյուս բուդդայական տաճարները, այնպես էլ Վաթ Փար Յային շրջապատված է աստիճաններով։

Մեծ Բուդդայի տաճարի հարևանությամբ գործում են վաճառակետեր, որտեղ վաճառվում են Թաիլանդը ներկայացնող զբոսաշրջային իրեր և բուդդայական թալիսմաններ։

Այդտեղ գործում են նաև ռեստորանների և խանութների համալիր, որը հայտնի է Մեծ Բուդդայի ափ անունով։

## Տես նաև
* Բուդդայականություն
* Բամիանական Բուդդաների արձաններ

## Ծանոթագրություններ

Կատեգորիա:Բուդդայական տաճարներ
Կատեգորիա:Թաիլանդի տաճարներ
Կատեգորիա:Թաիլանդի տեսարժան վայրեր
Կատեգորիա:Տաճարներ այբբենական կարգով
Ատկա (այլ կիրառումներ)

**Ատկա**, կարող է վերաբերել՝
* Ատկա - քաղաքատիպ ավան Ռուսաստանի Մագադանի մարզի Խասինսկի շրջանի կազմում
* Ատկա - Անդրեյանովսկյան կղզիներից ամենախոշորը, որոնք այժմ Ալեուտյան կղզիների մասն են կազմում
Ատչիսոն շրջան (այլ կիրառումներ)

**Ատչիսոն շրջան**, կարող է վերաբերել՝
* Ատչիսոն շրջան - ԱՄՆ Կանզաս նահանգի 105 վարչական միավորներից մեկը
* Ատչիսոն շրջան - ԱՄՆ Միսսուրի նահանգի 114 վարչական միավորներից մեկը
Քենեդու փողոց (Ստամբուլ)

**Քենեդի փողոց** (), 13 կիլոմետր երկարություն ունեցող փողոց Ստամբուլի եվրոպական հատվածում։ Կառուցվել է XX դարի երկրորդ կեսին։ Փողոցը սկսվում է Սիրքեջի կայարանից և ձգվում Բաքըրքյոյ թաղամասով դեպի Աթաթուրքի անվան միջազգային օդանավակայան։ Փողոցը անվանվել է ի պատիվ ԱՄՆ 35-րդ նախագահ Ջոն Ֆ. Քենեդիի։

## Տեղակայում
Քենեդու անվան փողոցի մեծ մասը անցնում է մի կողմից Կոստանդնուպոլսի պարիսպների մոտով, մյուս կողմից` Մարմարա ծովի։ Սկսվելով Սիրքեջի կայարանից փողոցը թեքվում է դեպի արևելք` Ոսկեղջյուրի հարավային ափով դեպի այն վարյրը, որտեղ Բոսֆորը թափվում է Մարմարա ծովը։ Սարայբուրնու հրվանդանի վրա փողոցը թեքվում է հարավ և անցնում նրա արևելյան մասով` Բոսֆորի և Թոփքափը ամրոցի արանքով։ Ահըրքափը փարոս և Բուկոլեոն պալատը շրջանցելուց հետո, փողոցը թեքվում է դեպի արևմուտք` հասնելով Աթաթուրքի անվան միջազգային օդանավակայան։ Մինչ օդանավակայան ճանապարհին են գտնվում Փոքր Այա Սոֆիա եկեղեցին, Պոլսո հայոց պատրիարքությունը և Յենիքափը թաղամասը։ Ֆորմալ առումով փողոցը ավարտվում է Աթաքյոյ թաղամասում` փոխարինվելով Ռաուֆ Օրբայի անվան փողոցով։

## Տեսարժան վայրեր
Սիրքեջի կայարանից սկսած մինչև փողոցի մյուս ծայրը տեղակայված են մի շարք պատմական և մշակութային կառույցներ։ Ստորև ներկայացված են այն կառույցները, որտեղ կարելի է մտնել անմիջապես փողոցից
* Կոստանդնուպոլսի պարիսպներ (413 թվական);
* Ահըրքափը փարոս (1857 թվական);
* Կայսերական ծովային պարիսպներ (*Çatladı Kapı*);
* Բուքոլեոն պալատ (V век);
* Խոջա Մուստաֆա փաշայի պալատ;
* Սահիլի այգի;
* Ձկան թանգարան;

## Ծանոթագրություններ

Կատեգորիա:Ստամբուլի փողոցներ
Կատեգորիա:Ֆաթիհ
Իրիդիումի բրոմիդ(IV)

**Իրիդիումի բրոմիդ(IV)**, անօրգանական միացություն, իրիդիումի ու բրոմաջրածնական թթվի աղը` IrBr4 բանաձևով, կապույտ բյուրեղներ, փոխազդում է ջրի հետ։

## Ստացում
* Ստացվում է իրիդիումի օքսիդի ու բրոմաջրածնական թթվի փոխազդեցությունից.
:: \mathsf{IrO_2 + 4HBr \ \xrightarrow{0^oC}\ IrBr_4 + 2H_2O }

## Ֆիզիկական հատկություններ
Իրիդիումի բրոմիդը առաջացնում է կապույտ բյուրեղներ, փոխազդում է ջրի հետ, լուծվում է էթանոլում։

## Քիմիական հատկություններ
* Փոխազդում է ջրի հետ.
:: \mathsf{IrBr_4 + 4H_2O \ \xrightarrow{}\ Ir(OH)_4 + 4HBr }
* Տաքացման պայմաններում քայքայվում է.
:: \mathsf{IrBr_4 \ \xrightarrow{T}\ Ir + 2Br_2 }

## Գրականություն
* 
* 

## Արտաքին հղումներ
* 

Կատեգորիա:Բրոմի միացություններ
Կատեգորիա:Իրիդիումի միացություններ
Ար (այլ կիրառումներ)

**Ար**, կարող է վերաբերել՝
* ԱՐ - հայկական մասնավոր հեռուստաընկերություն
* Ար - մետրական համակարգում մակերեսի չափման միավոր
Ջակոմո Լեոպարդի

**Ջակոմո Լեոպարդի** (, ), իտալացի ականավոր բանաստեղծ, մտածող, բանասեր։

## Կենսագրություն
Ջակոմո Լեոպարդին ծնվել է 1798 թվականի հունիսի 29-ին Իտալիայի Ռեկանատի քաղաքում՝ ազնվականի ընտանիքում։ Նրա հայրը՝ կոմս Մոնալդո Լեոպարդին, աչքի էր ընկնում իր խիստ պահպանողական հայացքներով, իսկ մայրը՝ Ադելաիդան, մոլեռանդ կաթոլիկ էր։ Բացի Ջակոմոյից ընտանիքում մեծանում էին նաև երկու այլ զավակ՝ եղբայրը՝ Կարլոն (ծնվ. 1799 թ.) և քույրը՝ Պաոլինան (ծնվ. 1800 թ.)։ 1807-1812 թվականներին Ջակոմոն իր կրտսեր եղբոր և քրոջ հետ նախնական կրթությունը ստանում է տնային պայմաններում՝ հոգևորականների ղեկավարությամբ։

## Մատենագիտություն
* 1817 - «» ()
* 1817 - «» ()
* 1824 - «» ()

## Գրականություն
* Marc Föcking, Volker Steinkamp (Hrsg.): *Giacomo Leopardi. Dichtung und Wissenschaft im frühen 19. Jahrhundert.* Lit, Münster 2004. (= *Romanistik.* 12.) ISBN 3-8258-6555-X
* Hugo Friedrich: *Epochen der italienischen Lyrik.* Frankfurt/Main 1961.
* Alfons K. Knaut: *Leopardis Poetik und Poesie des „Indefinito“.* In: *Romanistisches Jahrbuch* 1977.
* Nico Naldini: *Introduzione biografica.* In: Giacomo Leopardi, *La vita e le lettere.* Garzanti, Mailand 1983, 2.&nbsp;Aufl. 1990. ISBN 88-11-58285-7
* Iris Origo: *Leopardi. A Biography.* Oxford University Press 1935, *Leopardi. A Study in Solitude.* 1953, 1999.
* Hans Ludwig Scheel: *Leopardi und die Antike. Die Jahre der Vorbereitung, 1809–1818, in ihrer Bedeutung für das Gesamtwerk.* München 1959.
* Sebastiano Timpanaro: *La Filologia di Giacomo Leopardi.* Le Monnier, Florenz, 1955; 3.&nbsp;Aufl. Laterza, Rom/Bari, 1997.
* Karl Vossler: *Leopardi.* Heidelberg 1923, 2. Aufl. 1930.
* Winfried Wehle: *Leopardis Unendlichkeiten. Zur Pathogenese einer „poesia non poesia“* (Schriften und Vorträge des Petrarca-Instituts Köln), Tübingen 2000. PDF
* Winfried Wehle: *L’infinito – dal colle di concetti al mare delle immagini.* In: Sebastian Neumeister, Raffaele Sirri (Hg.): *Leopardi: poeta e pensatore [Napoli, 20 - 24 marzo 1996].* Neapel 1997, S.&nbsp;273–297. PDF

## Ծանոթագրություններ

## Արտաքին հղումներ
* Ջակոմո Լեոպարդի, «Ֆիզիկոսի և մետաֆիզիկոսի զրույցը»

Կատեգորիա:19-րդ դարի փիլիսոփաներ
Կատեգորիա:Գրաքննադատներ
Կատեգորիա:Իտալացի բանասերներ
Կատեգորիա:Իտալացի բանաստեղծներ
Կատեգորիա:Իտալացի գրողներ
Կատեգորիա:Իտալացի թարգմանիչներ
Կատեգորիա:Խոլերայից մահացածներ
Կատեգորիա:Պոլիգլոտներ
Կատեգորիա:Իտալացի փիլիսոփաներ
Կատեգորիա:Քրիստոնեության քննադատներ
Կատեգորիա:Իտալացի լեզվաբաններ
Անժերյան դղյակ

**Անժերյան դղյակ** (), տեղակայված է Ֆրանսիայի Մեն և Լուրա դեպարտամենտի Անժե քաղաքում։ Դղյակի ընդհանուր մակերեսը կազմում է 25 000 մ²։

## Դղյակի պատմություն
III դարում Անժեի հողերը մտնում էին Հռոմեական կայսրության կազմի մեջ։ Մեն գետի ափին տեղակայված էր ոչ մեծ սահմանային բնակավայր՝ ամրացված փայտե պատերով, բարբարոս ցեղերի և վիկինգների հարձակումներից պաշտպանվելու համար։

851 թվականին ամրոցն ընկնում է Անժու կայսրության տիրապետության տակ։

Ժոֆրուա II-ը () իր ղեկավարման ժամանակ (1040—1060 թվականներ) փայտե ամրոցի փոխարեն կառուցում է հսկայական քարե դղյակ։

1204 թվականին ֆրանսիական թագավոր Ֆիլիպ II-ը () զավթում է Անժու կայսրությունը, նրա հետ միասին Մենը, Նորմանդիան և Բրետանը։

1240 թվականին արդեն ավարտվում է Անժերյան դղյակի 17 կլոր աշտարակներով վիթխարի պատերը։

Լյուդովիկոս II Անժույացին դղյակի ներքին բակում կառուցում է մատուռ և թագավորական պալատ։

1562 թվականին Եկատերինա Մեդիչին այն ժամանակների ռազմական պահանջներին համապատասխանեցնելու նպատակով ամրացնում է Անժերյան դղյակը։ Սակայն 1574 թվականին ֆրանսիական գահին նստելով և բողոքականների ռազմական ապստամբությունից զգուշանալով Հենրիխ III հրամայում է մինչև պատերի մակարդակը կտրել Անժերյան դղյակի տասնյոթ աշտարակները։ Աշտարակների քանդումից առաջացած քարերն օգտագործվեցին քաղաքի փողոցների կառուցման ժամանակ։ Չնայած դրան, Հենրիխ III-ը շարունակում էր պահել ամրոցը մարտական պատրաստականության մեջ և նույնիսկ պատերին հրետանի էր տեղադրել։

1939 թվականին ամրոցը դառնում է լեհական կառավարության թաքստոցը Գերմանիայի զորքից, իսկ 1940 թվականին գերմանական զորքը զավթում է այն։

## Ճարտարապետություն
Դղյակի ամրոցային պատը կառուցված էր անկանոն հնգանկյան տեսքով փայլարային քարից և սպիտակ կրաքարից և ուներ մոտ մեկ կիլոմետր երկարություն։ Հյուսիս-արևմտյան կողմը չուներ ամրաշինական ամրություններ և ընդհատվում էր Մեն գետում։

## Անժերյան ապոկալիպսիս
մինի|Անժերյան ապոկալիպսիս
Անժերյան դղյակը հայտնի է իր «Ապոկալիպսիս» գոբելենների շարքով, որը դարձել է «Ֆրանսիայի կրոնական հրաշքներ»-ից մեկը։ Պատրաստի կտավը կազմված էր 144 մետր երկարությամբ և 5.5 մետր բարձրությամբ յոթ միանման մասերից։ Նրա ստեղծումը տևել է մոտավորապես հինգ տարի։

## Պատկերասրահ

Loire Maine Angers3 tango7174.jpg
La Maine a Angers.jpg
Chateau angers pano.png
P1310987 Angers Maine chateau roi Rene rwk.jpg
P1320154 Angers Chateau roi-Rene rwk.jpg
Tours du chateau d'Angers.jpg
Angers - Château - Haute-cour - 20080921.jpg
Angers Castle Chatelet 2007.jpg
Angers - Château - La chapelle, le châtelet et les vignes - 20080921.jpg
Chateau angers jardin interieur multiple.jpg
Jardin chateau angers multicolore.jpg
Vitrail chapelle Angers.JPG
Angers - Château - Voute en palmier.JPG
Angers - Château - Galerie 1.JPG
Angers - Château - Galerie 2.JPG


## Տես նաև
* Լուարայի դղյակներ
* Ֆրանսիայի դղյակներ

## Ծանոթագրություններ

## Արտաքին հղումներ
* 
* Անժերյան դղյակի պատմությունը, ճարտարապետություն լուսանկարներ

Կատեգորիա:Դղյակներ այբբենական կարգով
Կատեգորիա:Ֆրանսիայի դղյակներ
Կատեգորիա:9-րդ դարում կառուցումն ավարտված շենքեր և կառույցներ
Կատեգորիա:13-րդ դարում կառուցումն ավարտված շենքեր և կառույցներ
Կատինկա Հոսու

**Կատինկա Հոսու** () (), հունգարացի լողորդ,  2016 թվականի ամառային Օլիմպիական խաղերի եռակի չեմպիոն, աշխարհի 11-ակի չեմպիոն (5 անգամ 50 մ տարաժությունում, 6 անգամ՝ 25 մ), Եվրոպայի 23-ակի չեմպիոն, Հունգարիայի բազմակի չեմպիոն։ Մասնագիտացած է ազատ ոճում, բատերֆլայում և համալիր ոճում, 50, 100, 200 և 400 մ տարածություններում։ Աշխարհի բազմակի ռեկորդակիր է։

4 անգամ ճանաչվել է Հունգարիայի տարվա մարզիկ (2009, 2013, 2014, 2015)։ 2014 և 2015 թվականներին ճանաչվել է աշխարհի, իսկ 2013 և 2014 թվականների Եվրոպայի լավագույն լողորդ։ 4 անգամ հաջորդաբար ստացել է լողի աշխարհի գավաթը (2012-2015)։

Ներկայացրել է Հունգարիան 4 Օլիմպիական խաղերում։ (2004, 2008, 2012, 2016)։ Մարզվում է Հարավային Կալիֆորնիայի համալսարանում։

## Հոսուի արդյունքները Օլիմպիական խաղերում

## Անհատական ռեկորդներ
* 100մ թիկնալող․ 59,40
* 200մ բատերֆլայ․ 2.04,27
* 200մ համալիր լող․ 2.06,12 WR
* 400մ համալիր լող․4.26,36 WR

## Ծանոթագրություններ

Կատեգորիա:Հունգարացի լողորդներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Հունգարացի օլիմպիական չեմպիոններ
Կատեգորիա:Հունգարացի մարզիկներ
Տողանց

**Տողանց **,  բանաստեղծության մեջ իմաստային-շարահյուսական և ռիթմականական-արտասանական  միավորների չհամընկնելու դեպքում առաջանում է տողանց, այսինքն` տվյալ տողում սկսված բառակապակցության մի մասը տեղափոխվում է հաջորդ տողը, և իրար հետ սերտորեն առնչվող բառերի միջև ռիթմական-արտասանական դադար է սկսվում։ Տողանցի միջոցով բանաստեղծն ընդգծում է դադարով իրարից բաժանված բառերը և նրանց հաղորդում լարված զգացմունքային երանգ։ Տողանցներն ավելի բնորոշ են այն դեպքում, երբ նկարագրվում որևէ լարված իրադրություն, վիճակների սուր անցում, հոգեկան խռովահույզ վիճակ. 
:Սի'րտ իմ, սպասի'ր, գուցե արշալույս

:Ողջունե երկինք, գուցե մանուշակ
:Շաղ տա բյուրեղներ, գուցե մի նոր լույս 
:Հալածե մութը, գուցե հաղթանակ 
:Տանիս կռվի մեջ-մի' հուսահատվիր։ 
:                  (Ավ. Իսահակյան) 
։

## Ծանոթագրություններ

Կատեգորիա:Տաղաչափություն
Գազիրներ

մինի|300px|Գազիրի պայուսակ, Դաղստան, 19-րդ դար

**Գազիրներ** ( - «պատրաստ»)՝ կովկասյան ժողովուրդների հրազենի պատրաստի լիցք, որը հերմետիկ փակված է գլանաձև տուփում։ Լիցքը առանձին հրացանի համար նախապես հաշվարկված վառոդ և գնդակներ է պարունակում։ Գազիրները կրում էին հատուկ գազիրի պայուսակում կամ առավել հաճախ մեկ շարքով ամրացվում էին արտաքին գլանաձև գրպանիկներում, որոնք պատրոնտաշի դեր էին կատարում։ Հետագայում դարձել են կովկասյան ժողովուրդների 19-20-րդ դարերի ազգային հագուստի անբաժանելի, դեկորատիվ մաս։ Գազիրները հիմնականում պատրաստվում էին ոսկորից, իսկ տոնական տարբերակում արծաթից։

Ռուսական բանակի կազակական զորքերը Կովկասի գրավյալ տարածքների ժողովուրդներից ռազմական հանդերձանքի շատ դետալներ են վերցրել, որոնց թվում և գազիրները։ Կրծքին ամրացված գազիրները մարտի և ռազմական երթի ժամանակ անփոխարինելի էին՝ հնարավորություն էին տալիս արագ վերալիցքավորել հրացանը, ցանկացած դիրքում կռվելիս և անձրևի տակ վառոդը չոր էին պահում։


Leaders of the Mountainous Republic of the Northern Caucasus.jpg|Լեռնային հանրապետության առաջնորդները գազիրներով ազգային հագուստով
Osetini_1877.jpg|Օսեթներ՝ ռուս-թուրքական պատերազմի վետերաններ (1877—1878)
Pyotr Wrangel, portrait medium.jpg|Պյոտր Վրանգելը չերքեզկայով


## Հետաքրքիր փաստեր
* Սպիտակ շարժման վերջին հրամանատար բարոն Վրանգելը 1918 թվականից «Սև բարոն» մականունն էր կրում, որը կապված էր իր ամենօրյա սև, գազիրներով ցչերքեզկայի հետ։ Քաղաքացիական պատերազմի տարիներին նա նախընտրում էր այդ զգետը ցանկացած այլ զինվորական զգեստի։
* Միխայիլ Բուլգակովի «Վազք» պիեսի հերոս սպիտակ կազակական գեներալ Գրիգորի Չերնոտան իր անկման վերջին աստիճանն էր համարում արծաթե գազիրները վաճառքի հանելը Կոստանդնուպոլսում։
* «Կովկասի գերուհին» կինոկատակերգության հերոսներից՝ կեղծ ջիգիթ Բալբեսը իր չերքեզկայի կրծքին ամրացրած գազիրներում սիգարետ և կրակվառիչ էր պահում (նման ավտոմեքենայի կրակվառիչին)։

## Ծանոթագրություններ

## Արտաքին հղումներ
* Огнестрельное оружие 
* Одежда народов Северного Кавказа XVIII—XX вв. Е. Н. Студенецкая 

Կատեգորիա:Հագուստ
Կատեգորիա:Փամփուշտներ
Մեծ պալատ (Փարիզ)

**Մեծ պալատ** (), փառահեղ ճարտարապետական կառույց «beaux-arts» ոճով, գտնվում է Փարիզի 8-րդ շրջանում, Ելիսեյան դաշտերից ձախ։ Հայտնի է որպես խոշոր մշակութային և ցուցադրական կենտրոն։

## Պատմություն
«Գեղեցիկ արվեստների մեծ պալատը» ստեղծվել է 1897 թվականին Փարիզում, Արդյունաբերության պալատի տեղում` միջազգային ցուցադրության համար, որը պետք է տեղի ունենար 1900 թվականի ապրիլի 15-ից նոյեմբերի 12-ը։ Շենքը, ինչպես ասում են, նվիրված էր ֆրանսիական արվեստի փառքին և ի սկզբանե նախասահմանված էր մայրաքաղաքի պաշտոնական մշակութային միջոցառումների ընդունման համար։

1925 թվականին Մեծ պալատը ժամանակակից դեկորատիվ և կիրառական արվեստների միջազգային ցուցադրությունների կենտրոն էր։

## Ճարտարապետություն
մինի|Տեսքը Ալեքսանդր 3-րդ-ի կամրջի մոտից
Ջորջ Ռեսիպոնի պղնձե մարտակառքի աշխատանքները զարդարում են երկու մուտքը` հյուսիսարևելյան և հարավարևելյան։ Այդ այլաբանական արձանները ներկայացնում են ` Ելիսեյան դաշտերի կողմից` «*L’Immortalité devançant le Temps*» (անմահություն), Սենայի կողմից` «*L’Harmonie triomphant de la Discorde*» (ներդաշնակություն)։

## Թանգարան
Պալատի հյուսիսային թևը զբաղեցնում է Գեղարվեստի պատկերասրահը, իսկ արևմտյան թևը` Հայտնագործությունների թանգարանը։

## Տես նաև
* Փոքր պալատ

## Ծանոթագրություններ

Կատեգորիա:Փարիզի թանգարաններ
Կատեգորիա:1900 կառուցումն ավարտված շենքեր և կառույցներ
Կատեգորիա:Փարիզի պալատներ
Կատեգորիա:Համաշխարհային ժառանգություն Ֆրանսիայում
Կատեգորիա:1900 հիմնադրված թանգարաններ
Կատեգորիա:1900 հիմնադրումներ Ֆրանսիայում
Քվինսլենդի խոնավ արևադարձներ

**Քվինսլենդի խոնավ արևադարձներ** (), ՅՈՒՆԵՍԿՕ-ի Համաշխարհային ժառանգության օբյեկտ Ավստրալիայի մայրցամաքային հյուսիսարևելյան ափին՝ Քվինսլենդ նահանգի տարածքում։ Օբյեկտն իրենից ներկայացնում է վայրի բնության շրջան՝ ծածկված խոնավ արևադարձային անտառներով, և տարբերվում է ռելիեֆի բազմազանությամբ (գետեր, կիրճեր, ջրվեժներ, սարեր)։ Գտնվում է Դեյնթրի գետի հովտում՝ զբաղեցնելով 8940 կմ2 տարածք։ Համաշխարհային ժառանգության ցանկում ընդգրկվել է 1988 թվականին։

Օբյեկտի տարածքում առանձնանում են երեք հիմնական աշխարհագրական տարածաշրջան՝ Մեծ Ջրբաժան լեռնաշղթայի բարձրավանդակը, Մեծ ժայռերի տարածքն արևելքում և ափամերձ հարթավայրերը։ Սարահարթն ունի խիստ ողողամաշված ռելիեֆ, որը ձևավորվել է ինչպես էրոզիայի, այնպես էլ անցյալում հրաբխային ակտիվության արդյունքում։ Պահպանվել են առանձին լավային կոներ և խառնարանային լճեր։ Մեծ ժայռերի տարածքն իրենից ներկայացնում է խիստ մասնատված տեղանք, որը ենթարկվել է աղետալի էրոզիայի։ Կան բազմաթիվ կիրճեր և ջրվեժներ։ Համաշխարհային ժառանգության օբյեկտի հյուսիսային մասում գտնվում են կորալյան խութերի ընդարձակ շրջաններ։

Կլիմայի տատանվում է թացից մինչև շատ խոնավ։ Տարվա մեջ առանձնանում է երկու սեզոն՝ համեմատաբար չոր ձմեռ ու անձրևային ամառ։ Տեղումների տարեկան միջին քանակը տատանվում է ծովափին 4000 մմ-ից մինչեւ 1200 մմ արևմտյան մասում։ Միջին առավելագույն ջերմաստիճանը ամռանը ափերի մոտ կազմում է 31&nbsp;°C, ձմռան ամիսներին՝ 5&nbsp;°C-ով ցածր է։ Սարահարթում և ժայռերի շրջանում ամռանը ջերմաստիճանը տատանվում է 28-ից 17&nbsp;°C, ձմռանը՝ 22-ից 9&nbsp;°C:

Բուսական և կենդանական աշխարհները չափազանց հարուստ են. անտառներում գրանցված է շուրջ 380 բուսատեսակներ և 102 տեսակի կենդանիներ, որոնք անհետացման եզրին են կամ համարվում են հազվագյուտ։ Անտառներում բնակվում են Ավստրալիայում գրանցված բոլոր պարկավոր կենդանիների տեսակների 30 % - ը, չղջիկների տեսակների 58% - ը, գորտերի տեսակներ 29 %-ը, սողունների տեսակների 20 % -ը, թիթեռների տեսակների 58 % -ը  և թռչունների տեսակների 40%-ը։ Գիտական տեսանկյունից տեղական արևադարձային անտառները կարևոր նշանակություն ունեն, քանի որ Ավստրալիայի հին բուսականության  հսկայական կուտակումներ են՝ ձևավորված դեռևս այն ժամանակ, երբ ժամանակակից մայրցամաքը դեռևս Գոնդվանա գերմայրցամաքի մասն էր։ Կան մոտ 136 կմ2 մակերեսով մանգլենու ընդարձակ անտառային տարածքներ։

Տեղական անտառները հանդիսանում են ավստրալիայի բնիկների  տարաբնակեցման ավանդական վայր, որոնք բնակեցրել են տարածաշրջանն ավելի քան 50 հազար տարի առաջ։

## Ծանոթագրություններ

## Արտաքին հղումներ
* Wet Tropics

Կատեգորիա:1988 հիմնադրումներ Ավստրալիայում
Կատեգորիա:Համաշխարհային ժառանգություն Ավստրալիայում
Իրիդիումի հիդրօքսիդ(III)

**Իրիդիումի հիդրօքսիդ(III)**, անօրգանական միացություն, իրիդիումի հիդրօքսիդը` Ir(OH)3 բանաձևով, փոշի, դեղնականաչավունից մինչև կապտասև գույնի, չի լուծվում ջրում։

## Ստացում
* Հեքսաքլորիրիդատների ու ալկալիական մետաղների հիդրօքսիդների փոխազդեցությունից` ածխաթթու գազի մթնոլորտում.
:: \mathsf{K_3[IrCl_6] + 3 KOH \ \xrightarrow{}\ Ir(OH)_3\downarrow + 6 KCl  }

## Ֆիզիկական հատկություններ
Իրիդիումի հիդրօքսիդը առաջացնում է դեղնականաչավունից մինչև կապտասև գույնի նստվածք, առաջացնում է կոլոիդ լուծույթ։

Վատ է լուծվում հիմքերի լուծույթներում։

## Քիմիական հատկություններ
* Տաքացման պայմաններում ջուր է անջատում.
:: \mathsf{Ir(OH)_3 \ \xrightarrow[-H_2O]{200^oC}\ Ir_2O_3\cdot x H_2O }
* Արագ է օքսիդանում ազոտական թթվով, դանդաղ` օդի թթվածնով.
:: \mathsf{4 Ir(OH)_3 + O_2 + 2H_2O \ \xrightarrow{}\ 4 Ir(OH)_4 }

## Գրականություն
* 
* 
* 

Կատեգորիա:Իրիդիումի միացություններ
Կատեգորիա:Հիդրօքսիդներ
Միլանի թանգարանների ցանկ

**Միլանի թանգարանների ցանկ**, ցանկ, որտեղ ներկայացված են Իտալիայի Միլան քաղաքի թանգարանները։ 
Միլանը Իտալիայի հյուսիսում գտնվող կարևոր մշակութային, գեղարվեստական, դիզայնի և նորաձևության կենտրոն է և ունի գերազանց թանգարանային համալիր, ինչպես հասարակական (Միլանի քաղաքապետարանի ենթակայության ներքո), այնպես էլ՝ մասնավոր։

## Արվեստի թանգարաններ
[thumb|[Բրերա պատկերասրահի բակը]]

[thumb|[Սֆորցա ամրոց]]
[thumb|Enrico Toti ստորջրյա նավը [Գիտության և տեխնոլոգիայի «Լեոնարդո դա Վինչի» թանգարանում]]
*Բրերա պատկերասրահ
*Triennale  թանգարան
*Սկալա հրապարակի պատկերասրահ
*Museo della Permanente
*Ժամանակակից արվեստի տաղավար (Միլան) 
*Armani/Silos
*Fondazione Stelline թանգարան
*Bagatti Valsecchi թանգարան
*HangarBicocca
*Ժամանակակից արվեստի պատկերասրահ
*20-րդ դար թանգարան
*Museo d'Arte Paolo Pini
*Սանտա Մարիա դելլե Գրացե վանակն համալիր (Խորհրդավոր ընթրիք)
*Միլանի տաճարի թանգարան
*Մշակույթների թանգարան
*Museo Diocesano
*Luigi Pecci թանգարան
*Պոլդի Պեցցոլիի թանգարան
*Sant'Eustorgio թանգարան
*Villa Clerici թանգարան
*Palazzo della Ragione, Ժամանակակից լուսանկարների թանգարան
*Մորանդո պալատ, Ժամանակակից լուսանկարների թանգարան 
*Ամբրոզյան գրադարան
*Պրադա ժամանակակից արվեստի թանգարան
* Museo Pinacoteca Intesa SanPaolo
*Գոլորշու գործարանի թանգարան
* Իտալիայի առևտրային բանկի պալատի թանգարան-պատկերասրահ

## Պատմական թանգարաններ
*Հնագիտական թանգարան
*Միլանի Ռիսորզիմենտո թանգարան

## Բնության, գիտության և տեխնոլոգիայի թանգարաններ
*Միլանի ակվարիում
*Միլանի բնագիտական թանգարան
*Գիտության և տեխնոլոգիայի «Լեոնարդո դա Վինչի» թանգարան
*Planetario di Milano

## [[Սֆորցա ամրոց]]ի համալիր
*Achille Bertarelli Prints Collection
*Անտիկ կահույքի և փայտե քանդակների թանգարան
*Կիրառական արվեստի հավաքածու
*Եգիպտական թանգարան
*Extraeuropean հավաքածուներ
*Երաժշտական գործիքների թանգարան
*Հին արվեստի թանգարան
*Միլանի Հնագիտական թանգարան
*Սֆորցա ամրոցի պատկերասրահ

## Այլ
*Ալֆա Ռոմեո թանգարան
*Կասա Միլան (Միլան (ֆուտբոլային ակումբ) թանգարան)
*Միլանի մոնումենտալ գերեզմանատուն
*Լա Սկալա թատրոնի թանգարան
*Կինոպաստառների թանգարան
*Սան Սիրո թանգարան (Միլան (ֆուտբոլային ակումբ) և Ինտերնացիոնալե թանգարան)
*Կոմիքսների թանգարան

## Ծանոթագրություններ

## Արտաքին հղումներ
* Museimilano.org 

Կատեգորիա:Միլանի թանգարաններ
Կատեգորիա:Ցանկեր:Իտալիա
Կատեգորիա:Ցանկեր:Թանգարաններ
Կատեգորիա:Միլանի տեսարժան վայրեր
Սթեդիում օֆ Լայթ

**Սթեդիում օֆ Լայթ** (), ֆուտբոլոլային մարզադաշտ Անգլիայի Թայն ընդ Ուիր կոմսության Սանդերլենդ քաղաքում, որը բացվել է 1997 թվականին։ Մարզադաշտն ունի 49 000 նստատեղ, մեծությամբ չորրորդն է Անգլիայում և հանդիսանում է «Սանդերլենդ» ֆուտբոլային ակումբի տնային մարզադաշտը։ 2007/08 մրցաշրջանում Սթեդիում օֆ Լայթը ճանաչվեց երկրի ամենահնչեղ մարզադաշտը։

## Կառուցում
մինի|ձախից|Մարզադաշտի արևելյան տրիբունան
Մարզադաշտի կառուցման պայմանագիրը, որի արժեքը 15 մլն ֆունտ էր, ստորագրվել է Բալլաստ Վիլտշերի հետ, ով կառուցել է Ամստերդամ Արենան։ 1996 թվականին նախատեսվեց կառուցել 40'000 տեղանոց մարզադաշտ և սկսվեց շինարարական աշխատանքները։ 1997 թվականին փոխվեց նախագիծը և նստատեղերի քանակը հասավ 49'000-ի, ինչն արժեցավ ևս 7 մլն ֆունտ։ Մարզադաշտի ամբողջական վերակառուցման դեպքում այն կարող է տեղավորել մինչև 64'000 երկրպագու, սակայն դա կախված է արդեն ակումբի հաջողություններից։
## Այլ օգտագործողներ
Մարզադաշտն օգտագործվում է նաև ոչ սպորտային միջոցառումների համար։ 2008 թվականին Սթեդիում օֆ Լայթում կայացել է «Oasis» և «Kasabian» ռոք խմբերի համերգը։

## Ծանոթագրություններ

## Արտաքին հղումներ
* Սթեդիում օֆ Լայթը Սանդերլենդի պաշտոնական կայքում
* Սթեդիում օֆ Լայթը 360 աստիճան պանորամայով

Կատեգորիա:1997 հիմնադրումներ
Շուշանիկ Կուրղինյանի գերեզման

**Շուշանիկ Կուրղինյանի գերեզման**, գտնվում է Երևանի Շենգավիթ վարչական շրջանում՝ Կոմիտասի անվան զբոսայգում՝ պանթեոնի տարածքից դուրս։ Ընդգրկված է Երևանի Շենգավիթ վարչական շրջանի պատմության և մշակույթի անշարժ հուշարձանների ցանկում։

## Հեղինակներ
* Քանդակագործ՝ Սարգիս Բաղդասարյան
* Ճարտարապետ՝ Ջիմ Թորոսյան
մինի|ձախից

## Այլ տեղեկություններ
2021 թվականին Կոմիտասի անվան պանթեոնի տարածքից գողացվել է Շուշանիկ Կուրղինյանի կիսանդրին։ 2023 թվականին ՀՀ ԿԳՄՍ նախարարությունը ֆինանսական միջոցներ է նախատեսել գողացված կիսանդրու պատրաստման և տեղադրման աշխատանքների համար, սահմանված կարգով հայտարարվել է մրցույթ։ Հաղթել է քանդակագործ Սարգիս Բաղդասարյանի որդին՝ քանդակագործ Աշոտ Բաղդասարյանը։

Ըստ քանդակագործ Աշոտ Բաղդասարյանի՝ կիսնադրին պատրաստվել է ոչ թե լուսանկարների, այլ նախկին քանդակի հիման վրա։

## Ծանոթագրություններ

Կատեգորիա:Երևանի հուշարձաններ
Կատեգորիա:Կանանց հուշարձաններ
Կատեգորիա:Ջիմ Թորոսյանի հուշարձաններ
Կատեգորիա:Սարգիս Բաղդասարյանի քանդակներ
Արոտաշրջանառություն

**Արոտաշրջանառություն**, արոտավայրերի արդյունավետ օգտագործման կարգ, երբ արածեցումը հաջորդում է խոտհնձին և հանգստին։ Կիրառվում է արոտավայրերի բուսածածկը բարելավելու և արտադրողականությունը բարձրացնելու համար։ Արոտաշրջանառությունը պետք է համապատասխանի հերթափոխ արածեցմանը և արոտավայրերի բնույթին։ Ամեն տարի, հերթականորեն երկու, երբեմն նաև երեք տարով արածեցումից հանվում է արոտավայրերի որոշ մասը։ Հանգստի ենթակա արոտա կտորներն առաջին տարում չեն օգտագործվում մինչև սերմերի լրիվ հասունանալը և թափվելը։ Սերմերը թափվելուց հետո կենդանիներին արածեցնում են։ Երկրորդ տարում հնձվում է, իսկ երրորդում՝ օգտագործվում որպես արոտ։ Բարձր լեռնային գոտում արոտավայրերին պետք է հանգիստ տալ յուրաքանչյուր 6–7, անտառատափաստանայինում և տափաստանայինում՝ 4–5, չոր տափաստանայինում և կիսաանապատայինում՝ 3–4 տարին մեկ անգամ։ Արոտաշրջանառությունը ուղեկցվում է պարարտացմամբ, ենթացանքով և ագրոտեխնիկական այլ միջոցառումներով։

Կատեգորիա:Գյուղատնտեսություն
Պորտուգալերենի թանգարան

**Պորտուգալերենի թանգարան** (), ինտերակտիվ թանգարան Սան Պաուլու քաղաքում, գտնվում է Լուզ երկաթուղային կայարանի շենում, կայարանի վերին հարկում։ Այն հիմնվել է քաղաքի մշակույթի բաժնի քարտուղարության և Ռոբերտու Մարինյի հիմնադրամի հետ միասին. շինարարության ծախսերը կազմել են 37 միլիոն ռեալ։

Թանգարանի ստեղծման նպատակը պորտուգալերենի զարգացման կենդանի ներկայացման ստեղծումն է, դիտորդներին լեզվի անսովոր կողմերի հետ ծանոթացումն ու ուսուցումը։ Ինչպես նշվում է թանգարանի կայքում, հիմնադիրները «ցանկանում են, որպեսզի թանգարանը հնարավորություն ընձեռի ինտենսիվ և զվարճալի միջոցներով նոր գիտելիքներ և գաղափարներ ստանալ»։ Թանգարանը նախատեսված է Բրազիլիայի բոլոր շրջանների այցելուներիև բնակչության բոլոր շերտերի համար. բոլոր նրանց համար, ովքեր ցանկանում են ավելին իմանալ իրենց ծագման, պատմության և սեփական լեզվի զարգացման մասին։


Պատկեր:MPL_007.jpg|Թանգարանի ինտերակտիվ վահանակներ, որ թույլ են տալիս տեղեկատվություն ստանալ լեզվի զարգացման մասին
Պատկեր:MPL_020.jpg|Այցելուների սրահ
Պատկեր:MPL_049.jpg|Բարբառների քարտեզ
Պատկեր:MPL_009.jpg|Աշխարհի խոշոր լեզվաընտանիքների դիագրամ
Պատկեր:Museum_of_Portuguese_Language.jpg|Լուսանկաների մեծ պատկերասրահ 106 մետրանոց էկրանի վրա


## Ծանոթագրություններ

## Արտաքին հղումներ
* Museu da Língua Portuguesa 
* Secretaria da Cultura de São Paulo 
* Fundação Roberto Marinho 
* Fundação Calouste Gulbenkian 
* Fundação Luso-Brasileira 
* Revista Museu 
* Instituto Camões 

Կատեգորիա:2006 հիմնադրումներ Բրազիլիայում
Կատեգորիա:2006 հիմնադրված թանգարաններ
Կատեգորիա:Բրազիլիայի թանգարաններ
Կատեգորիա:Պորտուգալերեն
Կատեգորիա:Սան Պաուլու
Ֆոսուա

**Ֆոսուա** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանը՝ Շատո Տերրի։

Համայնքի INSEE կոդը՝ 02328:

## Բնակչություն
2010 թվականի տվյալներով՝ համայնքի բնակչությունը կազմում է 577 մարդ։ 

## Տնտեսություն
2010 թվականին համայնքի 387 աշխատունակ (15-64 տարեկան) բնակիչներից 296-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 76,5%, 1999 թվականին եղել է 69,6%)։ 296 տնտեսապես ակտիվ բնակիչներից աշխատում էին 281-ը (150 տղամարդ և 131 կին), գործազուրկ էին 15 մարդ (5 տղամարդ և 10 կին)։ 91 տնտեսապես ոչ ակտիվ բնակիչներից 42-ը եղել են աշակերտներ կամ ուսանողներ, 27-ը՝ թոշակառուներ, 22-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆոսուա 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ֆորեսթ (Ֆրանսիա)

**Ֆրեն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդը՝ 02327:

## Բնակչություն
2010 թվականի տվյալներով՝ համայնքի բնակչությունը կազմում է 184 մարդ։ 

## Տնտեսություն
2010 թվականին համայնքի 108 աշխատունակ (15-64 տարեկան) բնակիչներից 72-ը տնտեսապես ակտիվ էին, 36-ը՝ ոչ ակտիվ (ակտիվության ցուցանիշը կազմել է 66,7%, 1999 թվականին եղել է 68,0%)։ 72 տնտեսապես ակտիվ բնակիչներից աշխատում էին 60-ը (37 տղամարդ և 23 կին), գործազուրկ էին 12 մարդ (5 տղամարդ և 7 կին)։ 36 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 12-ը՝ թոշակառուներ, 16-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆորեսթ 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Հելգե Լիմբուրգ

**Հելգե Շտեֆան Լիմբուրգ** (, ծնվ. , Հաննովեր), գերմանական քաղաքական գործիչ է և Կանաչների կուսակցության (Bündnis 90/Die Grünen) պատգամավոր Ստորին Սաքսոնիայի պառլամենտում (լանդթագ)։ Կուսակցության պառլամենտական խոսնակն է։

## Դպրոց և կրթություն
Հելգե Լիմբուրգը ծնվել է Հոլցմինդեն քաղաքում լութերական քահանայի ընտանիքում։ 2002 թվականին տեղի Քամպե վարժարանն ավարտելուց հետո Բեվերն-Շտադթօլդենդորֆ քաղաքում կատարել է ցիվիլ ծառայություն տարեցների ամբուլատոր խնամքի կենտրոնում։

Սովորել է իրավագիտություն և ուսման տարիներին 2005/2006 թթ. արտասահմանյան կիսամյակն ավարտել է Ստամբուլի Յեդիտեպե համալսարանում։ 2008 թվականին ավարտում է ուսումը Բրեմենի համալսարանում՝ հանձնելով իրավաբանության առաջին պետական քննությունը։ Կրթության հիմնական ուղղվածությունն է աշխատանքային ու սոցիալական իրավունք։ 2017 թվականից Լիմբուրգը Հագենի Բաց Համալսարանի իրավագիտության մագիստրոս է (LL.M.).

## Քաղաքական Գործունեություն
Լիմբուրգը քաղաքական գործունեություն է սկսել ծավալել դեռևս երիտասարդ տարիքից։
2001-2005 թթ. Կանաչների կուսակցության Հոլցմինդենի համայնքային խորհրդի անդամ է,
2002-2004 թթ. Ստորին Սաքսոնիայի երկրամասային Երիտասարդ Կանաչների անդամ։ 
2004 թ.-ին Կամպուս Գղյուն/ԿամպուսԿանաչ-ի հիմնադիր Բրեմենում, 
2004- 2005 թթ. Կամպուս Գղյուն/ԿամպուսԿանաչ-ի առաջին խոսնակ։
2006-2007 թվականներին ակտիվ անդամակցում է Երիտասարդ Կանաչների երկրամասային խորհրդի աշխատանքներին։

2008 թվականից Ստորին Սաքսոնիայի պառլամենտի  Կանաչների կուսակցության իրավաքաղաքական խոսնակ, Կանաչների կուսակցության խորհրդի անդամ է, կուսակցության պառլամենտական խոսնակը, իրավաքաղաքական, սահմանադրական, ազգային անվտանգության հարցերով պատասխանատուն ու խոսնակը։

Լիմբուրգը բազմիցս հանդես է եկել ազգային անվտանգության կողմից «Ձախեր»-ի կուսակցության հետապնդումների դեմ։ Ակտիվ քննադատել է նաև Ուվե Շյունեմանի (երկրամասային ներքին գործերի նախարարը քրիստոնյա դեմոկրատների կուսակցությունից) օրոք իրականցվող հետապնդումները ձախակողմյան խմբավորումների դեմ։

Լիմբուրգը ողջունում է քրեակատարողական հիմնարկներում հատկապես երիտասարդ դատապարտյալների սոցիալականացման ու որպես հասարակության լիիրավ անդամ ինտեգրման հնարավորությունների բարելավումն ու քննադատում է Բրեմերֆյորդե քաղաքում կիսամասնավոր քրեկատարողական հիմնարկի կառուցումը այդ ժամանակվա սև-դեղին իշխանությունների կողմից Ստորին Սաքսոնիա երկրամասում։

Աշխատանքային հիմնական նպատակներից է աջակողմյան ծայրահեղականության դեմ պայքարը։

Լիմբուրգը բազմիցս ձեռնարկել է Նացիոնալ-դեմոկրատական կուսակցության արգելման գործընթացը և քննադատել այդ ժամանակվա ներքին գործերի նախարար Շյունեմանի հապաղումն այդ հարցում։

## Անձնական
Հելգե Լիմբուրգն ամուսնացած է, ունի երկու դուստր։

## Ծանոթագրություններ

## Արտաքին հղումներ
* http://www.helge-limburg.de/home.html
* http://www.fraktion.gruene-niedersachsen.de/home.html 
* http://www.landtag-niedersachsen.de/abgeordnete_a_bis_z/,cms_id,51,abgeordneten_id,202208.html 
* Helge Limburg abgeordnetenwatch.de

Կատեգորիա:Գերմանիայի քաղաքական գործիչներ
Ֆրեսանկուր

**Ֆրեսանկուր** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Տերնիե կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02335

## Բնակչություն
2010 թվականի տվյալներով՝ համայնքի բնակչությունը կազմում է 210 մարդ։ 

## Տնտեսություն
2010 թվականին համայնքի 151 աշխատունակ (15-64 տարեկան) բնակիչներից 100-ը տնտեսապես ակտիվ էին, 51-ը՝ ոչ ակտիվ (ակտիվության ցուցանիշը կազմել է 66,2%, 1999 թվականին եղել է 64,6%)։ 100 տնտեսապես ակտիվ բնակիչներից աշխատում էին 82-ը (45 տղամարդ և 37 կին), գործազուրկ էին 18 մարդ (8 տղամարդ և 10 կին)։ 51 տնտեսապես ոչ ակտիվ բնակիչներից 18-ը եղել են աշակերտներ կամ ուսանողներ, 14-ը՝ թոշակառուներ, 19-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆրեսանկուր 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Երևանի թանգարանների ցանկ

[մինի|[Հայաստանի պատմության թանգարան, Հայաստանի ազգային պատկերասրահ]]
[մինի|[Մատենադարան]]
[մինի|[ՀՀ ԳԱԱ ԵԳԻ երկրաբանական թանգարան|Երկրաբանական թանգարան]]
**Երևանի թանգարանների ցանկ**,  ցանկ, որտեղ ներկայացված են Հայաստանի մայրաքաղաք Երևանում գործող թանգարանները։

## Արվեստի թանգարաններ
* Գաֆէսճեան արվեստի կենտրոն
* Ժողովրդական արվեստի թանգարան
* Ռուսական արվեստի թանգարան
* Ժամանակակից արվեստի թանգարան
* Սահակ Սահակյանի թանգարան

## Տուն-թանգարաններ
* Մարտիրոս Սարյանի տուն-թանգարան
* Հովհաննես Թումանյանի թանգարան (Երևան)
* Կոմիտասի թանգարան-ինստիտուտ
* Աբովյանի տուն-թանգարան
* Ավետիք Իսահակյանի տուն-թանգարան (Երևան)
* Արա Սարգսյանի և Հակոբ Կոջոյանի տուն-թանգարան
* Արամ Խաչատրյանի տուն-թանգարան
* Դերենիկ Դեմիրճյանի տուն-թանգարան
* Եղիշե Չարենցի տուն-թանգարան
* Երվանդ Քոչարի թանգարան (Երևան)
* Գևորգ Գրիգորյանի (Ջիոտտո) արվեստանոց-թանգարան
* Կալենց թանգարան
* Կարեն Դեմիրճյանի թանգարան
* Ալեքսանդր Սպենդիարյանի տուն-թանգարան
* Սերգեյ Փարաջանովի թանգարան
* Սիլվա Կապուտիկյանի տուն-թանգարան
* Արթուր Թարխանյան կենտրոն
* Լուսիկ Ագուլեցու տուն-թանգարան
* Արա Սարգսյանի և Հակոբ Կոջոյանի տուն-թանգարան

## Գիտական թանգարաններ
* Մատենադարան
* Գիտության և տեխնիկայի թանգարան
* Կապի թանգարան
* Տիեզերքի թանգարան

## Պատմության թանգարաններ
* Հայաստանի պատմության թանգարան
* Երևանի պատմության թանգարան
* Հայոց ցեղասպանության թանգարան-ինստիտուտ
* Էրեբունի թանգարան
* Հ. Յ. Դաշնակցութեան պատմութեան թանգարան հիմնադրամ
* Հայ բժշկության թանգարան
* Ֆիդայական շարժման «Զորավար Անդրանիկ» թանգարան
* Մայր Հայաստան ռազմական պատմության թանգարան
* Միջին Արևելքի արվեստի թանգարան (Երևան)

## Բնագիտական թանգարաններ
* Երկրաբանական թանգարան
* Հայաստանի բնության պետական թանգարան

## Այլ
* Ալեքսանդր Թամանյանի անվան ճարտարապետության ազգային թանգարան-ինստիտուտ
* Եղիշե Չարենցի անվան գրականության և արվեստի թանգարան
* Երևանի թատերական թանգարան
* Ֆրիտյոֆ Նանսենի թանգարան (Երևան)
* Հայաստանի փայտարվեստի թանգարան
* Հայաստանի Պետական Մանկավարժական Համալսարանի թանգարան
* Հայաստանի երկաթուղու թանգարան
* Հայաստանի բժշկության պատմության թանգարան
* Գրատպության թանգարան
* Հովհաննես Շարամբեյանի անվան ժողովրդական արվեստների թանգարան
* ԱՐԱՐԱՏ թանգարան
* Երևանի Արարատ Կոնյակի-Գինու-Օղու Կոմբինատ

## Պատկերասրահներ
* Հայաստանի ազգային պատկերասրահ
* Արամե պատկերասրահ
* Ալբերտ և Թովէ Բոյաջյան ցուցասրահ
* Գալա Արտ (ցուցասրահ)
* Գեղագիտության ազգային կենտրոն
* Դալան պատկերասրահ
* Էդուարդ Իսաբեկյան ցուցասրահ
* Նորարար փորձառական արվեստի կենտրոն
* Սարգիս Մուրադյան պատկերասրահ
* Վալմար արվեստի սրահ
* Արվեստի դեսպանատուն
* «ՀԱՅ արտ» մշակութային կենտրոն

## Ծանոթագրություններ

Կատեգորիա:Երևանի թանգարաններ
Կատեգորիա:Ցանկեր:Թանգարաններ
Կատեգորիա:Ցանկեր:Հայաստան
Ֆրեն (Էնայի գավառ)

**Ֆրեն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02333:

## Բնակչություն
2010 թվականի տվյալներով՝ համայնքի բնակչությունը կազմում է 152 մարդ։ 

## Տնտեսություն
2010 թվականին համայնքի 97 աշխատունակ (15-64 տարեկան) բնակիչներից 71-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 73,2%, 1999 թվականին եղել է 64,0%)։ 71 տնտեսապես ակտիվ բնակիչներից աշխատում էին 62-ը (32 տղամարդ և 30 կին), գործազուրկ էին 9 մարդ (7 տղամարդ և 2 կին)։ 26 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 12-ը՝ թոշակառուներ, 9-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆրեն 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ֆրանկվիլ (Էնայի գավառ)

**Ֆրանկվիլ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվեն։

Համայնքի INSEE կոդը՝ 02331:

## Բնակչություն
2010 թվականի տվյալներով՝ համայնքի բնակչությունը կազմում է 130 մարդ։ 

## Տնտեսություն
2010 թվականին համայնքի 83 աշխատունակ (15-64 տարեկան) բնակիչներից 66-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը կազմել է 79,5%, 1999 թվականին եղել է 67,6%)։ 66 տնտեսապես ակտիվ բնակիչներից աշխատում էին 58-ը (25 տղամարդ և 33 կին), գործազուրկ էին 8 մարդ (6 տղամարդ և 2 կին)։ 17 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 9-ը՝ թոշակառուներ, 6-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆրանկվիլ 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ֆոնտենուա (Էնայի գավառ)

**Ֆոնտենուա** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02326:

## Բնակչություն
2010 թվականի տվյալներով՝ համայնքի բնակչությունը կազմում է 494 մարդ։ 

## Տնտեսություն
2010 թվականին համայնքի 328 աշխատունակ (15-64 տարեկան) բնակիչներից 241-ը տնտեսապես ակտիվ էին, 88-ը՝ ոչ ակտիվ (ակտիվության ցուցանիշը կազմել է 73,3%, 1999 թվականին եղել է 74,3%)։ 241 տնտեսապես ակտիվ բնակիչներից աշխատում էին 222-ը (117 տղամարդ և 105 կին), գործազուրկ էին 19 մարդ (10 տղամարդ և 9 կին)։ 88 տնտեսապես ոչ ակտիվ բնակիչներից 25-ը եղել են աշակերտներ կամ ուսանողներ, 39-ը՝ թոշակառուներ, 24-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆոնտենուա 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Բեթղեհեմի մարդահամար

**Բեթղեհեմի մարդահամար** (, ), ֆլամանդացի նկարիչ Պիտեր Բրեյգել Ավագի նկարը, պատկերել է 1566 թվականին։ Պահպանվում է Բրյուսելի Գեղեցիկ արվեստների թագավորական թանգարանում, ձեռք է բերվել թանգարանի կողմից 1902 թվականին։

## Նկարագրություն
Ինչպես սովորաբար, այս անգամ նույնպես Բրեյգելը Աստվածաշնչյան պատմությունները ներկայացնում է որպես իրադարձությունների մասնակից։ Նա հիշեցնում է Նիդերլանդների հարավում իսպանական ղեկավարության կողմից իրականացրած բռնաճնշումները։ Սակայն Բրեյգելը միանգամայն հնարավոր է, որ ներկայացնում է բյուրոկրատական մեթոդների ավելի ընդհանրական քննադատություն։

Նկարագրվող իրադարձությունները հանդիպում են Ղուկասի Ավետարանում 2, 1-5․

Քաղաքը պատկերված է ձնառատ ձմռանը, իսկ նման եղանակ Բեթղեհեմում չի լինում։ Նկարիչը (և հանդիսատեսը) կարծես բնակավայրը դիտում են կա՛մ աշտարակից, կա՛մ ինչ-որ կառույցի ձեղնահարկի պատուհանից։ Ավարտվում է ձմեռային կարճ օրը, կարմիր արևը մայր է մտնում ծառի ճյուղերի ետևից։ Իրադարձությունների ամսվա վերաբերյալ անուղղակի հուշում կարող է լինել խոզ մորթող մարդը։ Նիդերլանդներում սովորաբար դա տեղի է ունենում դեկտեմբերին։ Խոզին պատրաստում են կրակի վրա խանձել, ինչի համար արդեն պատրաստել են ծղոտի խրձեր։ Այս խումբը բազմիցս հանդիպում է Բրեյգելի նկարներում։ Հենց սրանով էլ զբաղվում են «Որսորդները ձյան վրա» նկարի բնակիչները։

Իջևանատան դռների մոտ հավաքվել է մարդկանց հոծ բազմություն․ այնտեղ ցուցադրված են սեղանիկներ, և իշխում են չինովնիկները՝ շրջապատված հարկային գրքերով։ Եվ չնայած նկարը կոչվում է «մարդահամար», չինովնիկների գործողությունները ոչ այլ ինչ են, քան հարկահավաքություն։ Նկարի կենտրոնում տեղակայված է ոչ մեկի կողմից չնկատված զույգ․ տղայի ձեռքին ատաղձագործական գործիք կա, իսկ աղջիկը էշին է հեծած։ Միայն այս ատրիբուտների շնորհիվ կարելի է հասկանալ, որ քաղաք է ժամանել Սուրբ Ընտանիքը։

Նկարն իրենից ներկայացնում է փոքրիկ քաղաքի ձմեռային կյանքի իսկական հանրագիտարան։ Մարդիկ զբաղված են իրենց առօրյա գործերով՝ ցախանոցի շինարարությամբ, ցախ հավաքելով, երեխաները խանդավառությամբ խաղում են սառույցի վրա։ Ի թիվս բազմաթիվ դետալների, իջևանատան պատին կարելի է նկատել նույնիսկ Հաբսբուրգների զինանշանը։

## Նկարի կտորներ

File:Pieter Bruegel the Elder - The Census at Bethlehem (detail) - WGA03381.jpg|thumb|right|300px|Մարիամը և Հովսեփը
File:Pieter Bruegel the Elder - The Census at Bethlehem (detail) - WGA03385.jpg|thumb|right|300px|Ցախանոցի շինարարություն
Պատկեր:Pieter Bruegel the Elder - The Census at Bethlehem (detail) - WGA03388.jpg|thumb|right|300px|Չինովնիկները մարդահամար են անցկացնում
Պատկեր:Pieter Bruegel the Elder - The Census at Bethlehem (detail) - WGA03387.jpg|thumb|right|300px|Սառած ջրամբար
Pieter Bruegel der Ältere - Volkszählung zu Bethlehem (Ausschank).jpg|Ապաստարան ծառի մեջ
Pieter Bruegel der Ältere - Volkszählung zu Bethlehem (Schweineschlachtung).jpg|Խոզի խանձում
Pieter Bruegel der Ältere - Volkszählung zu Bethlehem (Doppeladler).jpg|Հաբսբուրգների զինանշան


## Ծանոթագրություններ

## Գրականություն
*  (see index)

Կատեգորիա:1566 նկարներ
Նամականի

**Նամականի** (), գեղարվեստական գրականության մեջ նամակների ձևով շարադրված երկ։ Նման ձև ունեն Նար-Դոսի «Աննա Սարոյան» վիպակը, Սրբուհի Տյուսաբի «Մայտա» վեպը և այլն։ Այս ձևի միջոցով հնարավորություն է ստեղծվում հանգամանորեն ծանոթանալու հերոսների հոգեկան ամենանրբին ապրումներին։ Նամականի է կոչվում նաև գրողների և այլ գործիչների նամակների ժողովածուն, օրինակ, Դանիել Վարուժանի «Նամականին», Վահան Տերյանի «Անտիպ նամակները» և այլն։ Նամակները գրողի ժառանգության կարևոր մաս են և հաճախ մտցվում են նրանց երկերի ժողովածուների մեջ։

## Ծանոթագրություններ

Կատեգորիա:Գրական ժանրեր
Սաբրինա Քարփենթեր

**Սաբրինա Էնն Լինն Քարփենթեր** (, ), ամերիկյան դերասանուհի, երգչուհի և ֆոտոմոդել։

## Կենսագրություն
Սաբրինա Էնն Լինն Քարփենթերը երգչուհի Մայլի Սայրուսի կողմից անցկացված «The Next Miley Cyrus Project» մրցույթում զբաղեցրեց երրորդ տեղը։ Հայտնի է նաև Դիսնեյ հեռուստաալիքի «Աղջիկը ճանաչում է աշխարհը» սերիալում Մայա Խարտի դերի շնորհիվ։ Սաբրինան ունի երկու ավագ քույրեր՝ Շեննոն և Սառա Քարփենթեր։

## Կարիերա
2011 թվականին նա ելույթ ունեցավ Hunan Broadcasting System չինական հեռուստատեսության ուղիղ եթերում Gold Mango Audience փառատոնին։ Նա Քրիստինա Ագիլերայի ոճով կատարեց Էտտա Ջեյմսի երգը Ծաղրանկար ֆիլմից։ Երկու տարի անց Սաբրինային առաջարկեցին եթերաշրջանային դեր Fox հեռուստաալիքի «Գուդվինի խաղերը» սերիալում, որտեղ Սաբրինան խաղաց երիտասարդ Քլոյային, ինչպես նաև մշտական դեր Դիսնեյ հեռուստաալիքի «Գուլիվեր Քուին» հեռուստասերիալում՝ Այրիսի դերում։
2013 թվականի հունվարին Սաբրինան հրավիրվեց Դիսնեյ հեռուստաալիքի «Աղջիկը ճանաչում է աշխարհը» հեռուստասերիալում Մայա Հարդի դերի համար։ Այդ հեռուստասերիալը «Տղան ճանաչում է աշխարհը» սերիալի շարունակությունն է հանդիսանում։ Սաբրինան ձայնագրել է «Smile» երգը՝ «Փերիներ» մուլտֆիլմի համար։ Նրա «All You Need» երգը դարձել է «Արքայադուստր Սոֆիա» մուլտֆիլմի սաունդթրեքը, որտեղ նա հնչունավորում էր արքայադուստր Վիվիանին։
Դերասանական կարիերայից բացի Սաբրինան զբաղվում է երգեցողությամբ, մարտի 14-ին Դիսնեյի ռադիոկայանին հայտնվեց նրա դեբյուտային սինգլը՝ «Cant Blame A Girl For Trying» և հենց այդ օրն էլ այն հայտնվեց iTunes-ում։ Այդ երգը նրա առաջին մինի-ալբոմի գլխավոր սինգլն է։ Նրա առաջին մինի-ալբոմը լույս տեսավ ապրիլի 8-ին և հասարակության կողմից լավ ընդունվեց։ Սաբրինան գրել է «Stand Out» երգը Դիսնեյ հեռուստաալիքի «Ինչպես ստեղծել իդեալական տղա» ֆիլմի համար, որի պրեմիերան կայացել է 2014 թվականի հուլիսի 20-ին։ 2014 թվականի հուլիսի 20-ին Էնն Լիննը մասնակցեց «Do You Wanna Build A Snowman» երգի քավերի ձայնագրմանը, Դիսնեյ հեռուստաալիքի դերասանների հետ։ 2015 թվականի հունվարին հայտարարվել է, որ Սաբրինա Քարփենթերն ու Սոֆիա Կառսոնը
կնկարահանվեն «Դայակի հետագա արկածները» ֆիլմում, որը հիմնված է նույնատիպ «Դայակի արկածները» ֆիլմի հիման վրա։ Վերջինս էկրաններին է հայտնվել դեռևս 1987 թվականին։

## Ֆիլմագրություն

## Սկավառակագրություն
* «Can't Blame A Girl For Trying» EP (2014, Hollywood Records)
* «Eyes Wide Open» (2015, Hollywood Records)
* «Smoke and Fire» (2016)
* «On Purpose» (2016)
* «Short'n Sweet» (2024)

## Ծանոթագրություններ

## Արտաքին հղումներ
* http://sabrinacarpenter.com/
* https://twitter.com/SabrinaAnnLynn
* https://www.instagram.com/sabrinacarpenter/

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի փոփ երգչուհիներ
Ախտարաշան

**Ախտարաշան**, գյուղ Արևմտյան Հայաստանում, Վանի վիլայեթի Արծկեի գավառակում։

## Բնակչություն
XX դարի սկզբին ուներ 28 տուն քուրդ բնակիչ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կոկոսի կրոն

մինի|Կոկոսի կրոնի լողացող պագոդան, լուսանկարը 1969 թվականի
**Կոկոսի կրոն** (վիետնամերեն՝ *<span lang="vi" dir="ltr">Tinh Do Cu Si</span>*), 1963 թվականին հիմնված, բայց այժմ մեռած կրոն, որը դավանում էին հարավային Վիետնամի «Կոկոսի թագավորության» բնիկները։ Կրոնը հիմնված էր բուդդայական և քրիոստոնեական հավատալիքների և հիմնադիր վիետնամացի հետազոտող Դաո Դուայի ուսմունքի հիման վրա։  Կրոնը 1975 թվականին արգելվել  է վիետնամական հեղինակությունների կողմից։ Իր զարգացման գագաթնակետին այն ուներ շուրջ 4000 հետևորդ։

## Դավանանք
Կոկոսի կրոնը քարոզում էր ուտել միայն կոկոս և խմել կոկոսի կաթ։ Այս կրոնի հոգևորականներին թույլատրվում էր ունենալ մինչև 7 կին։

## Պատմություն
### Կոկոսի հոգևորականի կյանքը
Կոկոսի կրոնը հիմնադրվել է 1963 թվականին Վիետնամացի հետազոտող Նգույեն Դանհ Նամի կողմից, որը անվանվել է «Կոկոսի հոգևորական», «Ձերդ Կոկոսություն», «Կոկոսի մարգարե» և «Քեռի Հայ» (19091990): Նամը հաճախել է Ֆրանսիական համալսարան, հարավային Վիետնամի «Կոկոսի թագավորությունում», Բեն Տրե նահանգում հիմնել է լողացող պագոդա։ Պնդում էին, որ Նամը արդեն երեք տարի ուտում է միայն կոկոս, այդ տարիներին նա զբաղվել է նաև մեդիտացիայով։ Նամը 1971 թվականի հարավվիետնամական նախագահական ընտրությունների թեկնածու էր. նա պարտվել է և վերադարձել իր «Կոկոսի թագավորություն»։ Չնայած Նամի էքսցենտրիկ բնավորությանը՝ Սայգոնի իշխանությունը հարգում էր նրան և անվանում «կրոնի մարդ»։

### Ժողովրդագրություն և զարգացում
Աշխարհում կրոնի հետևորդների առավելագույն թիվը եղել է 4000։ Հետևորդներից մեկը Ջոն Ստայնբեքի որդին էր։ 1975 թվականին կրոնը Վիետնամի հեղինակությունների կողմից արգելվել է։

## Ծանոթագրություններ

Կատեգորիա:Կրոն
Մետրո (ֆիլմ)

**«Մետրո»** (), 1985 թվականի ֆրանսիական ֆիլմ։

## Սյուժե
«Ապրել, նշանակում է գործել» («To be is to do») - *[[Սոկրատես]]*. 
«Գործել, նշանակում է ապրել» («To do is to be») - *[[Ժան Պոլ Սարտր]]*. 
«Դու բի դու բի դու» («Do be do be do») - *[[Ֆրենկ Սինատրա]]*.

Ֆիլմի գլխավոր հերոս՝ Ֆրեդը (Քրիստոֆեր Լամբերը), մինչ ֆիլմի սկսվելը օգնում է Հելենային (Իզաբել Աջանիին) բարձրացնել գնումները տուն։ Նա հրավիրում է Ֆրեդին ճաշկերույթի, որի ժամանակ նա պայթեցնում է ամուսնու գանձապահարանը (միայն նրա համար, որ նա չի սիրում գանձապահարաններ) և գողանում է կարևոր փաստաթղթեր, որից հետո նա ստիպված թաքնվում է ֆրանսիական մետրոյում, որտեղ նրան փնտրում են Հելենայի ամուսնու «ավազակները», և նրա հետ զուգահեռ Հելենայի խնդրանքով (որպեսզի պաշտպանի ավազակներից) մետրոյի ժանդարմները նույնպես փնտրում են։
Իր հերթին Ֆրեդը սիրահարվում է Հելենային, և նույն պահին, փորձում է վաճառել նրա ամուսնուն գողացված փաստաթղթերը։

## Դերերում
* Իզաբել Աջանի — *Էլեն*
* Քրիստոֆեր Լամբեր — *Ֆրեդ*
* Ժան Ռենո — *հարվածային գործիքներ նվագող*
* Ռիշար Բորենժե — *ծաղկեվաճառ*
* Միշել Գալաբրյու — *լիազոր Ժեբեր*
* Ժան Յուգ Անգլադ — *ռոլլեր*
* Jean Bouise — *կայանի ղեկավար*
* Ժան Պեր Բակրի — *տեսուչ Բեթմեն*
* Jean-Claude Lecas — *Ռոբին*
* Pierre-Ange Le Pogam — *Ժան*
* Էրիկ Սերրա — *Էնրիկո (բաս կիթառահար)*

## Սաունդթրեկ
Մետրո / Subway (Eric Serra) — 1985 OST
* 01 Subway
* 02 Guns And People
Corinne Marienneau / Eric Serra
* 03 — Burglary
* 04 — Masquerade
* 05 — Childhood Drama
* 06 — Man. Y
* 07 — Congabass
* 08 — Song To Xavier
* 09 — Speedway
* 10 — It’s Only Mystery
Corinne Marienneau / Eric
Serra / Louis Bertignac
* 11 — Drumskate
* 12 — Dolphin Dance
* 13 — Racked Animal
* 14 — Pretext
* 15 — Dark Passage II

Տևողություն- 00:43:23

## Անվանակարգեր
«Սեզար» մրցանակ 1986
* Լավագույն ֆիլմ — «Մետրո» (Subway) ռեժիսոր Լյուկ Բեսոն
* Լավագույն ռեժիսոր — Լյուկ Բեսոն
* Լավագույն տղամարդու դեր - Քրիստոֆեր Լամբեր
* Լավագույն կնոջ դեր — Իզաբել Աջանի
* Լավագույն տղամարդկանց երկրորդական դեր — Ժան Յուգ Անգլադ, Ժան Պեր Բակրի, Միշել Գալաբրյու
* Ֆիլմի համար գրված լավագույն երաժշտություն — Էրիկ Սերրա
* Լավագույն օպերատորի աշխատանք — Կարլո Վարինի
* Լավագույն մոնտաժ — Սոֆի Շմիթ
* Լավագույն պաստառ — Բերնարս Բերնարդ

### Մրցանակներ
* «Սեզար» մրցանակ
* Լավագույն տղամարդ դերասան Քրիստոֆեր Լամբեր

## Ծանոթագրություններ

## Արտաքին հղումներ
* Քրիստոֆեր Լաբերի լուսանկարները ֆիլմի նկարահանումներից
* Մետրո
* Մետրո
* Մետրո

Կատեգորիա:1985 ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Յոզղաթի գավառ

**Յոզղաթ**, գավառ Արևմտյան Հայաստանում, Սեբաստիայի վիլայեթում։ Կենտրոնը Յոզղաթ քաղաքն էր։

## Պատմություն
Տեղի հայերի զանգվածաբար կոտորվեցին կամ տարագրվեցին 1915-1916 թվականների Մեծ եղեռնի ժամանակ։ 1930-ական թվականներում գավառում կար մոտ 2500 հայ, որոնք զուրկ էին եկեղեցուց և դպրոցից։

## Բնակչություն
XX դարի սկզբին ուներ 300 000 հայ, թուրք և հույն։ 1915 թվականին հայերի թիվը կազմում էր 45 000։ Հայերն ապրում էին 42 գյուղերում։

## Վարչական բաժանում
Գավառը բաժանված էր 5 գավառակների։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

Կատեգորիա:Արևմտյան Հայաստանի գավառներ